cyanic-selkie/wikianc huggingface dataset:
Groucho Marx
De Groucho Marx, gebuer den 2. Oktober 1890 zu New York City als Julius Henry Marx a gestuerwen den 19. August 1977 zu Los Angeles, war en US-amerikanesche Schauspiller an Entertainer, deen als ee vun de Marx Brothers zu deene Komiker an englescher Sprooch mat weltwäit deem gréisste Succès gezielt gëtt.
An den 1930er an 1940er Joren huet de Groucho och beim Radio als Komiker a Presentateur vun enger eegener Show geschafft. Och an den 1950er Joren huet hie geleeëntlech bei der Quiz-Sendung You Bet Your Life als Presentateur gewierkt, ufanks um Radio, méi spéit op der Televisioun, woubäi et dodra manner ëm d'Froen, wéi ëm d'Improvisatioune ronderëm goung.
Vallis Rheita
De Vallis Rheita ass e Mounddall. En zielt mam Vallis Snellius, dee méi nërdlech an ongeféier an der selwechter Richtung leeft, zu de längsten Däller vum Äerdmound. Wéinst der staarker Erosioun duerch Krateren déi deelweis driwwer leien ass et allerdéngs deelweis schwiereg, de Laf vum Dall auszemaachen.
De Krater Rheita, vun deem den Numm hierkënnt, läit um nërdlechen Enn. Vun do aus leeft hien a südëstlecher Richtung, schréi duerch de südlechen Deel vum Krater Young, an huet säin Enn an der Géigend vum Krater Reimarius A.
Den Dall krut säin Numm vun der I.A.U. am Joer 1961.
Tsachiagiin Elbegdordj
Den Tsachiagiin Elbegdordj (Mongolesch Цахиагийн Элбэгдорж), gebuer den 30. Mäerz 1963 zu Zereg, Chowd-Aimag, ass e mongolesche Politiker.
Hie war vum 23. Abrëll bis den 9. Dezember 1998 an dann nees vum 20. August 2004 bis de 25. Januar 2006 Premierminister, a vum Juni 2009 bis de Juli 2017 Staatspresident vun der Mongolei. Tëscht 1990 an 2000 war den Elbegdordj dräimol an dat mongolescht Parlament ("Grousse Staats-Chural") gewielt ginn.
Jos Schummer (Sportler)
De Joseph ("Jos") Schummer, gebuer den 11. Dezember 1930 an der Stad Lëtzebuerg an do gestuerwen de 17. Juli 1980, war e lëtzebuergesche Ringer an Olympionik.
Hien huet Lëtzebuerg op den Olympesche Summerspiller 1952 zu Helsinki vertrueden.
Haaptsäit/WDS/Juli
All Dag gëtt op der Haaptsäit en neie Wousst Dir schonn datt...-Sätzelche gewisen (mat deene vun den Deeg virdrun ënnendrënner).
Op dëser Säit stinn d'Schabloune vum Mount Juli.
An der éischter Kolonn stinn déi vu geruede Joren, an der zweeter déi vun ongerueden (mam Zousaz "B").
Dir kënnt Ännerunge maachen, andeems der op den Datum klickt, an dann op "Änneren".
Denkt an deem Fall drun, dës Ännerungen och an de 4 Schablounen dono ze maachen, an deenen de Saz "no ënne rëtscht", an och op der Säit mat alle Sätz beieneen.
Juni < < < Juli > > > August
Norman Reedus
Den Norman Mark Reedus, gebuer de 6. Januar 1969 zu Hollywood am Bundesstaat Florida, ass en US-amerikanesche Filmschauspiller,.
Moud
D'Moud ass e Stil oder eng Praxis, déi wärend enger bestëmmter Zäit an enger bestëmmter Gesellschaft populär ass oder war. Si ännert sech am Laf vun der Zäit. D'Moud betrëfft zum Beispill d'Gezei an aner Accessoiren, déi um Kierper gedroe ginn, mä och den Danz, d'Konscht, oder d'Hausdéieren.
Mat der Moud ginn also generell éischter kuerzfristeg Äusserunge vum Zäitgeescht associéiert. Äusserungen, déi sech iwwer eng méi laang Zäit ewech mat enger positiver Bewäertung hale kënnen, gëllen net als Moud, mä als Klassiker.
Petit-Verly
Petit-Verly ass eng Gemeng am franséischen Departement Aisne an der Regioun Hauts-de-France.
Vic Nurenberg
De Vic(tor) Nurenberg, gebuer den 22. November 1930 zu Nidderkuer, gestuerwen den 22. Abrëll 2010 zu Saint-Laurent-du-Var a Frankräich, war e lëtzebuergeschen internationale Foussballspiller.
1952 war hien als Spiller vun der lëtzebuergescher Foussballsekipp bei den Olympesche Summerspiller zu Helsinki.
Tëscht dem 12. November 1950 an dem 20. September 1964 huet de Vic Nurenberg 19-mol fir déi lëtzebuergesch Foussballnationalekipp gespillt an dobäi 5 Goler geschoss.
Déi meescht Zäit vu senger Carrière war hie bei franséische Ligue 1-Veräiner aktiv. De 4. Februar 1960 huet hien dräi Goler géint de Real Madrid an engem Match fir d'Europacoupe vun de Landesmeeschter gesschoss.
1956 hat hie sech mat der franséischer Basketspillerin Paulette Pieri bestuet, mat där hien e Bouf krut.
(9381) Lyon
Den (9381) Lyon ass en Asteroid vun der baussenzeger Haaptceinture. Den Himmelskierper gouf de 15. September 1993 vun de belschen Astronomen Henri Debehogne an Eric Walter Elst am La-Silla-Observatoire vum Europäesche Südobservatoire a Chile entdeckt. Siichtunge vum Asteroid hat et virdrun schonn ettlech ginn: de 15. Mäerz 1975 ënner der virleefeger Bezeechnung 1975 EK6 an den 20. Februar 1980 (1980 DO2) um Krim-Observatoire zu Nautschnyj, den 18. Januar 1985 (1985 BH1) an den op dem Kitt Peak geleeëner Baussenstatioun vum Steward Observatoire souwéi den 8. Abrëll 1991 (1991 GP5) och um La-Silla-Observatoire.
No der SMASS-Klassifikatioun (Small Main-Belt Asteroid Spectroscopic Survey) gouf bei enger spektroskopescher Kontroll vum Gianluca Masi, Sergio Foglia an Richard P. Binzel bei enger Ënnerdeeung vun allen ënnersichten Asteroiden an C-, S- a V-Typpen (9381) Lyon den S-Asteroiden zougedeelt.
Sonnendistanz an der Moyenne (grouss Hallefachs), Exzentrizitéit an Inklinatioun vum Asteroid entsprieche graff der Koronis-Famill, enger Asteroidefamill, déi nom (158) Koronis genannt ass.
Jean-Pierre Kalfon
De Jean-Pierre Kalfon, gebuer den 30. Oktober 1938 zu Paräis, ass e franséische Schauspiller.
De Kalfon ass e villbeschäftegte Schauspiller, sou huet hien a Filmer vu bedeitende Regisseure wéi: Claude Lelouch, Claude Goretta, Jean-Luc Godard, Jacques Rivette, François Truffaut a Claude Chabrol matgespillt..
Stadhaus Stad Lëtzebuerg
== Geschicht == Den 22. Oktober 1838 koum de Gemengerot - deen deemools nach Conseil de Régence geheescht huet - ënnert der Presidence vum Buergermeeschter François Scheffer déi éischt Kéier am neie Gebai um Knuedler zesummen. Ganz fäerdeg war den Neibau deemools allerdéngs nach net. Wéi de Groussherzog Wëllem II. 1841 an der Stad op Besuch war, konnt hien nämlech nach net am grousse Festsall um éischte Stack empfaange ginn. De Gemengerot koum uganks um Rez-de-chaussée an der sougenannter Salle de mariages zesummen. Wéi een et op den Originalpläng gesäit, ware sengerzäit och e Policebüro am Gebai amenagéiert.
Eréischt 1844, also 14 Joer nodeems den offizielle Grondstee geluecht gi war, gouf d'Stadhaus fäerdeg an et gouf dunn - zesumme mat der Statu vum Wëllem II. - feierlech ageweit.
Iwwerdeems sech um Rez-de-chaussée an um éischte Stack vum Gebai am Laf vun de Joerzéngten net vill verännert huet, gëllt dat awer net fir de Sous-sol. Am Deel ënnert den Arkaden an der Ënneschtgaass war deemools nämlech en iwwerdaachte Kraider- a Geméismaart wou et ëmmer héich hir gaangen ass. Duerch den Zweete Weltkrich war et awer eriwwer mam Maart, well ënner der däitscher Besatzung d'Arkaden zu enger Bibliothéik ëmgebaut goufen, wéi et op den entspriechende Pläng vun 1941 gewisen ass. Hautdesdaags gëtt dësen Deel vum Gebai als Lager fir d'Zäitschrëft ons stad benotzt.
D'Arkade goufen nom Krich net nees fräigeluecht, d'Bibliothéik gouf awer a Bürosraim ëmfonctionéiert. De Grondrëss vun deemools ass awer bis haut bestoe bliwwen. Am Ament sinn am Sous-sol verschidde Servicer vun der Stadverwaltung, ë. a. en Deel vum Archiv vum Generalsekretariat.
2014 gouf d'Märei mat enger Passerell mam Haus Letellier verbonnen, an deem den neie Biergerzenter amenagéiert gi war.
Bakongo
D'Bakongo oder d'Kongo sinn e Vollek an Afrika. Si liewen haaptsächlech am Weste vun der Demokratescher Republik Kongo an der Republik Kongo, am Süde vu Gabun an dem Norde vun Angola. An der angolanescher Exklav Cabinda si si d'Majoritéit.
Al-Dschazarī
Den al-Dschazarī oder al-Djazarī (Badī' az-Zamān Abū l-'Izz ibn Ismā'īl ibn ar-Razzāz al-Dschazarī – ar: أَبُو اَلْعِزِ بْنُ إسْماعِيلِ بْنُ الرِّزاز الجزري, ku: Îsmaîlê Cizîrî, tr: El-Cezeri), gebuer 1136 zu Cizre an der haiteger tierkescher Provënz Şırnak a gestuerwen och do 1206, war en notabele kurdeschen an arabesche Polymath vun der Bléizäit vum Islam. Hie gouf als Islamwëssenschaftler, Kënschtler, Astronom, Erfinder, Mecanicien, Handwierker a Mathematiker bekannt.
Bakongo
Am Kinnekräich Kongo, dat tëscht dem 14. an dem 18. Joerhonnert existéiert huet, waren d'Bakongo déi gréissten Awunnergrupp.
Al-Dschazarī
Säi wichtegst Wierk ass d'illustréiert Buch a 6 Volumen, Kitāb fī maʿrifat al-Hiyal al-handasīya (1205 oder 1206; "Buch vum Wëssen iwwer sënnräich mechanesch Apparaturen"), dat méi wéi 50 mechanesch Erfindungen ëmfaasst. Am Westen ass et och nach als Automata bekannt.
Palace (Péiteng)
De Palace war e fréiere Kino zu Péiteng an der Lëtzebuerger Strooss op No 22. D'Awunner hunn dee Kino "den ale" Kino genannt, well et, soulaang wéi e bestanen huet, deen eelsten am Duerf war.
Wärend senge leschte Jore sinn zwar scho faarweg Filmer gelaf, ma dacks nëmme sougenannt Heemechtsfilmer "mat Niveau", franséisch Krimiproduktiounen oder musikalesch Verfilmungen aus dem internationalen Theater.
E puer Nimm vun Exploitanten, net der Rei no, an net alleguer! ëm 1934: d'Famill Thinnes-Thillman, ëm 1939: d'Madame Vve Bissen-Peffer, ëm 1950: Här René Kimmel (beim Ketty), ëm 1966: d'Famill Welter-Reiter.
Haut ass do kee Kino méi, mä en Appartementshaus mat ënnenan engem Café.
Eurovision Song Contest 1970
De '''15. Eurovision Song Contest' (ofiziell den Eurovisie Songfestival'') war den 21. Mäerz 1970 an Holland. Organiséiert gouf d'Eurovisioun dat Joer am RAI Congrescentrum zu Amsterdam. Presantateur war de Willy Dobbe. Well et dat Joer virdrun 4 Gewënner gouf ass duerch d'Lous gewielt ginn, wou deen nächste Grand Prix sollt ausgedroe ginn.
D'Zuel vun de Länner ass op 12 erofgaangen, well Finnland, Norwegen, Portugal, Schweden an Éisträich net matgemaach hunn. Si waren onzefridde mat der Ofstëmmung am Joer virdrun wou et 4 Gewënner gouf.
D'Reegel fir d'Ofstëmmung war d'selwecht wéi dat Joer virdrun. An all Land souzen 10 Jurysmemberen, déi jiddwereen eng Stëmm ze verginn haten. D'Jury konnt sou am Ganze maximal 10 Punkte verginn fir dat bescht Lidd. D'Resultater goufen telefonesch an ëffentlech op Amsterdam iwwermëttelt. Et ass awer zousätzlech eng nei Reegel ageféiert ginn, fir ze vermeiden dat et nach eng Kéier méi wéi ee Gewënner sollt ginn. An zwar sollt an deem Fall, wou et op der éischter Plaz e Gläichstand géif ginn, eng zweet Ofstëmmung gemaach ginn vun alle Länner ausser deenen, déi vum Gläichstand betraff sinn.
Fir Irland war et déi éischt Kéier dat et de Grand Prix gewonnen hat. D'Lidd ass e groussen Erfolleg ginn.
Susie Amy
D'Susie Amy, gebuer de 17. Abrëll 1981 zu London, ass eng brittesch Theater- a Filmschauspillerin, Mannequin a Bloggerin.
Si war Schauspillerin am Royal National Theatre. Hiren Debut a Filmer war am Joer 2000.
D'Amy gouf mat der Roll als Chardonnay Lane-Pascoe an der Televisiounsserie Footballers' Wives (2002-04) bekannt, ,. Fir dës Roll huet si den TRIC Award als bescht TV-Talentin gewonnen. D'Schauspillerin ass och bekannt mat der Roll als Angela Cole an der TV-Serie Echo Beach.
Ausser hirer Haaptaktivitéit, ass d'Susie Amy d'Autorin vum Beautyblog "blusherandblogging".
Hydre Éditions
Hydre Éditions S.à r.l. ass e lëtzebuergesche Verlag, deen op Theater- a Kuerztexter spezialiséiert ass. De Verlag krut säin Numm vun der Hydra vu Lerna, enger Kreatur aus der anticker griichescher Mythologie.
De Verlag Hydre Éditions S.à r.l. mat Sëtz um Briddel gouf de 25. Abrëll 2012 vum Schrëftsteller Ian De Toffoli gegrënnt
Ricky Tognazzi
De Ricky Tognazzi, gebuer den 1. Mee 1955 zu Mailand, ass en italieenesche Schauspiller, Dréibuchauteur a Filmregisseur.
Hien ass de Jong vum Schauspiller Ugo Tognazzi.
Kepler-10c
De Kepler-10c ass en Exoplanéit deen ëm de Kepler-10 am Stärebild Draco um Nordhimmel kreest. Et ass bis elo (Stand Juni 2014) de gréisste bekannten äerdänleche Planéit a gouf mat Hëllef vum Weltraumteleskop Kepler entdeckt. E gouf am Juni 2014 der nei etabléierter Klass vu Mega-Äerden zougerechent.
Ëmlaf a Mass
De Kepler-10c ëmkreest säin Zentralstär Kepler-10, dee 560 Liichtjoer vun eisem Sonnesystem ewech ass, an ongeféier 45 Deeg. Am selwechte System sinn och de Kepler-10b, deen éischten nogewisene Gestengsplanéit baussenzeg vun eisem Sonnesystem. De Kepler-10c huet ongeféier déi 2,3-fach Gréisst, awer déi 17-fach Mass vun der Äerd.
Entdeckung a Klassifizéierung
Déi däitlech méi héich Mass, déi zwar bei engem Exoplanéit net z'erwaarde war, gouf mat der Radialvitessmethod ermëttelt. Mat dem Prezisiounsspektrograph Harps-North vum Telescopio Nazionale Galileo hunn d'Fuerscher d'Mass vum Planéit bestëmmt. Op Grond vu sengem Duerchmiesser muss een och dovun ausgoen, datt de Kepler-10c aus Gestengs an anere feste Stoffer besteet. De Planéit ass sou masseräich, datt hien eng Atmosphär – wann hie jee eng hat – dauerhaft gehalen huet.
Kategorie Mega-Äerd
Dësen Exoplanéit gëtt als éischt entdeckt Mega-Äerd agestuuft, well hien däitlech méi masseräich ass an och méi grouss ass wéi d'Superäerden; e Planéit mat der Mass vum Kepler-10c hätt sech no aktuellen Erkenntnesser vun den Astronomen eigentlech zu engem Gasris entwéckele missen. D'Entdeckung vum Kepler-10c gouf dofir vu sengen Entdecker als 'Prototyp' fir eng nei Klass vu Planéiten ugekënnegt. D'Analys vun den Donnéeë goufe vum Xavier Dumusque vum Harvard-Smithsonian Center for Astrophysics geleet, deen de Planéit entdeckt hat. D'Entdeckung gouf den 1. Juni 2014 op engem Kongress vun der American Astronomical Society publizéiert.
D'Astronome ginn dovun aus, datt d'Entdeckung vun enger "Mega-Äerd" wäitreechend Konsequenze fir d'Wahrscheinlechkeet vu Liewen am Universum wäert hunn. D'System Kepler-10 ass schonn eelef Milliarde Joer al – entstoung also manner wéi dräi Milliarde Joer nom Urknall – dofir kéinte Gestengsplanéite scho vill méi fréi an der Geschicht vum Universum opgetruede si wéi ee bis elo gemengt hat.
Vanessa Paradis
D'Vanessa Chantal Paradis, gebuer den 22. Dezember 1972 zu Saint-Maur-des-Fossés, ass eng franséisch Sängerin a Schauspillerin, déi sech och nach als Mannequin en Numm gemaach huet.
Si hat hiren éischten Optrëtt mat 7 Joer am Jacques Martin senger Tëleesemissioun L'école des fans. No enger éischter Plack, 1985, déi kee Succès hat, ass si 1987 mam Titel Joe Le Taxi net nëmmen a Frankräich (wou se 11 Woche laang Nr. 1 an den Hitparade war) mä och international grouss erauskomm. E vergläichbar grousse Succès hat se 1992 mat der Single Be My Baby.
An den 1990er Joren huet si fir de Parfum Coco Chanel vun der Firma Chanel Reklamm gemaach.
Als Schauspillerin hat si grousse Succès mat hirem éischte Film, Noce blanche (1989), fir dee se 1990 den César fir déi bescht Schauspillerin krut, an och mat Élisa, Un amour de sorcière und La fille sur le pont.
D'Paradis hat e puer Joer eng Relatioun mam Lenny Krawitz, duerno, vun 1998 bis 2012 mam Schauspiller Johnny Depp, mat deem se zwee Kanner huet.
Canton du Sud-Bergeracois
De Canton du Sud-Bergeracois ass eng franséisch administrativ Andeelung am Arrondissement Bergerac am Departement Dordogne an der Regioun Nei-Aquitaine.
Association luxembourgeoise des journalistes
D'Association luxembourgeoise des journalistes, kuerz ALJ, ass eng Beruffsvereenegung vu Journalisten zu Lëtzebuerg.
D'ALJ gouf 1925 ënner dem Numm ALJP gegrënnt. Duerch Ofspléckunge vun der ALJ sinn 1977 d'Union des journalistes Luxembourg an 2004 de Syndicat des journalistes - Luxembourg entstanen.
Nicolas Meris
Hie gouf 1905 als Vertrieder vum Kanton Dikrech an d'Chamber gewielt. Hie gouf 1911 zeréckgewielt a vum 17.Mäerz 1914 (dem Dag op deem de Caspar Mathias Spoo gestuerwen ass) bis zu sengem Doud war de Nicolas Meris Alterspresident vun der Chamber.
CA Fola Esch
De Club Athlétique Fola oder CA Fola ass e lëtzebuergesche Liichtathletikclub vun Esch-Uelzecht, deen 1950 gegrënnt ginn ass. De Club ass eng Association sans but lucratif an trainéiert am Stade Émile-Mayrisch.
Synaisthesis
Synaisthesis ass e lëtzebuergesche Verlag mat Sëtz zu Izeg.
WR 104
De WR 104 ass e Wolf-Rayet-Stär, deen am Joer 1998 entdeckt gouf. Hien ass ronn 8.000 Liichtjoer vun der Äerd ewech. Et handelt sech bei dësem Stär ëm en Duebelstäresystem mat engem Begleeder vun der Klass OB. Béid Stären ëmkreese sech an 220 Deeg an duerch d'Beaflossung vun hirem Sonnewand entsteet e spiralfërmegt Muster mat enger Ausdeenung vu ronn 200 AU.
Beschreiwung
D'Material vun der Spiral ass Stëbs, dee sech wéinst der intensiver Stralung, déi vum WR 104 ausgeet normalerweis net forme géif, awer duerch säi Begleetstär erméiglecht gëtt, well an de Regiounen, an deenen d'Sonnewande vu béide masseräiche Stären openee stoussen, d'Matière wäit genuch verdicht gëtt, fir Stëbs ze produzéieren, woubäi d'Rotatioun vum System dat siichtbar spiralfërmegt Muster formt.
E puer optesch Miessungen deiten drophin, datt d'Rotatiounsachs vum WR 104 bis op ongeféier 16° a Richtung Äerd weist. Dat hätt bei enger Hypernova vun dësem Stär Konsequenze fir d'Äerd, well bei sou Explosiounen dacks Jets vun hire Rotatiounspolen ausginn. Eng vun dëse Reaktioune wier méiglecherweis souguer e Gammablëtz. Et ass haut nach net méiglech, sou en Evenement mat Sécherheet virauszesoen. Nei spektroskopesch Daten deiten awer drophin, datt d'Rotatiounsachs vum Stär éischter 30-40° vun der Äerd ewech weist. ,
Capybara Books
Capybara Books ass e lëtzebuergesche Buchverlag. De Verlag gouf am Summer 2012 vun de Schrëftsteller Susanne Jaspers a Georges Hausemer gegrënnt. De Verlag huet säin Numm vum Waasserschwäin (och Capybara genannt) an huet eng Zeechnung vu sou engem Déier a sengem Logo.
HaaptsäitBléck/Reserv
Hei kënne Virschléi fir Biller agedroe ginn, déi dann, via eng Schabloun, spéider op der Haaptsäit als "Bild vun der Woch" gewise kënne ginn.
Gotthold Ephraim Lessing
De Gotthold Ephraim Lessing, gebuer den 22. Januar 1729 zu Kamenz, am Markgraftum Oberlausitz, a gestuerwen de 15. Februar 1781 zu Braunschweig, war en däitsche Schrëftsteller.
Hie gëllt als ee vun de bedeitendsten däitschen Dichter vun der Opklärung. Absënns a sengen Dramen an theoreeteschen Texter huet hien d'Konzept vun der Toleranz promulgéiert. Den Denis Diderot hat e staarken intellektuellen Afloss op hien. Seng theoreetesch a kritesch Schrëften (z. B. Laokoon an Hamburgische Dramaturgie) haten dacks e witzeg-ironesche Stil. Hien hat e groussen Afloss op d'Entwécklung vun engem Selbstbewosstsinn vum Biergertum. D'Konzept vun der Fräiheet zitt sech wéi e roude Fuedem duerch säi Wierk. Hien huet och wesentlech Impulser fir d'Weiderentwécklung vum Theater ginn, a staark beaflosst, wéi Literatur en Impakt an der Ëffentlechkeet kann hunn.
Seng bekanntst Theaterstécker si Miss Sara Sampson, Minna von Barnhelm an Nathan der Weise. De Lessing ass deen éischten däitschen Theaterauteur, deem seng Stécker ouni Ënnerbriechung bis haut doruechter opgefouert ginn.
Theologiekritesch a philosophesch Texter
Ausgaben:
Tendre poulet
Tendre poulet ass e franséische Film vum Philippe de Broca aus dem Joer 1978 nom Roman Le commissaire Tanquerelle et le Frelon vum Jean-Paul Rouland a Claude Olivier.
Ëm wat geet et am Film?
D'Lise Tanquerelle begéint bei engem Verkéiersongléck hire Schoulkomerod Antoine Lemercier erëm. Déi Zwee hate sech 20 Joer laang net méi gesinn. Et ass direkt déi grouss Léift tëschen dem Lise an dem Antoine…
Soss
De Film krut 1980 eng Suite mam Titel On a volé la cuisse de Jupiter
Tramsbréck iwwer d'A1
D'Tramsbréck iwwer d'A1 (OA 894) ass eng Bréck iwwer d'Autobunnen A1 an den Uschloss vun do un d'A7, déi fir d'Deelstréck vum Stater Tram tëscht dem Tramsschapp an dem Fluchhafe Findel 2022/2023 gebaut gouf.
Si ass 108 Meter laang, 10 Meter breet an 8 Meter héich a weit alles an allem eng 700 Tonnen.
Enn Januar 2022 hunn d'Virbereedungsarbechten ugefaangen. No den Terrassementsaarbechte goufen op béide Säite vun der A1 an der Op- an Ausfaart vun der A7 d'Widderlager gebaut, souwéi tëscht der A1 an der Ausfaart vun der A7 en X-Pilier.
D'Droelementer mam Tablier goufe bannent 5 Méint als 10 eenzel Elementer vun der belscher Firma MBB gebaut an uganks 2023 mat Spezialtransporteren op Lëtzebuerg bruecht, wou se dann op zwou Säite vun der Autobunn nieft der Streck zu zwee Deelstécker zesummegebaut goufen. Déi goufen an de Weekender vum 29. Abrëll a vum 6. Mee 2023 op hir definitiv Plaz gesat. .
Am Hierscht 2023 sollen d'Gleiser geluecht kënne ginn.
Jupitermass
An der Astronomie ass d'Jupitermass (MJ) eng Moosseenheet déi gebraucht gëtt fir d'Mass vu substellaren Objeten auszedrécken, wéi vun Exoplanéiten, Gasrisen a vun de brongen Zwergstären. Si entsprécht der Mass vum Jupiter d. h. 1.8986 kg, oder och 317.83 Äerdmassen oder 0,0009546 Sonnemassen.
Massegrenz tëscht de Gasrisen an de brongen Zwerge gouf bei 13 festgeluecht, wat der Minimalmass entsprécht bei där eng Kärfusioun vum Deuterium ka funktionéieren.
Deegwueren
Deegwueren si Liewensmëttel aus Deeg ouni Dreifmëttel, d. h. aus engem Gemësch vu Miel aus Schmull, haarde Wees, Spelz, Räis oder aner Kären, a Waasser an heiansdo Eeër oder Salz. Nom Kniede gëtt den Deeg an déi verschiddenst Forme bruecht (déi bekanntst Zort sinn d'Nuddelen) an da gedréchent. Eng Gärungs- oder Bakprozedur gëtt net gebraucht.
D'Deegwuere gi gemenkerhand a kache Waasser gekacht, mä si kënnen och gebrode ginn.
Si enthale relativ vill Kuelenhydrater a sinn dowéinst ganz beléift bei Sportler déi no Energie gammsen.
Geschicht
Am Joer 2002 hunn Archeologe bei Ausgruewungen zu Lajia um Giele Floss am Nordweste vu China 4000 Joer al Deegwuere fonnt, déi bis ewell déi eelst bekannt sinn.
An der Antiquitéit an am fréie Mëttelalter hunn ëmmer erëm Deegwuereplaten hire Wee bis an de Mëttelmierraum an an den Orient fonnt. Och am Rescht vun Asien huet sech eng Hellewull vu Varianten erausgebilt.
Éischt Versioune vun den haut bekannten italieenesche Pasta-Produkter fënnt een awer zanter dem 13. Joerhonnert. Dat fält zwar zäitlech zesumme mat dem Marco Polo senge China-Reesen, mä deen huet sech leschten Erkenntnesser no do wuel just d'Spaghetti ofgekuckt.
Mat de Spätzle huet sech awer och eng däitsch Deegwuer en Numm gemaach, déi geschriwwene Quellen no, spéitstens am Joer 1725 erfonnt gouf, wann net souguer vill éischter wéi mëttelalterlech Illustratiounen ze beleeë schéngen.
(128) Nemesis
Den (128) Nemesis ass en Asteroid vun der Haaptceinture. Den Himmelskierper gouf de 25. November 1872 vum James Craig Watson entdeckt.
Genannt gouf den Asteroid no der Nemesis, enger griichescher Gëttin fir gerecht Opreegung an Haass.
Nemesis beweegt sech tëscht 2,4 (Perihel) A,E, bis 3,1 A.E. (Aphel) an 4,6 Joer ëm d'Sonn. D'Bunn steet 6,2° schréi zu der Ekliptik, d'Bahnexzentrizitéit ass 0,12.
Eden Hazard
Den Eden Michael Hazard, gebuer de 7. Januar 1991 zu La Louvière, ass e belsche Foussballspiller op der Stiermer-Positioun.
Zanter dem 19. November 2008 spillt den Hazard fir déi belsch Foussballnationalekipp. ,
Seng Bridder Thorgan a Kylian sinn och Foussballspiller.
Musée des arts décoratifs de Paris
De Musée des arts décoratifs zu Paräis ass e Musée, an deem dekorativ Konscht- an Designobjeten ausgestallt sinn. En ass am westleche Flillek vum Louvre ënnerbruecht, deen och Pavillon de Marsan genannt gëtt, an huet 1905 seng Dieren opgemaach.
D'Austellungsstécker datéiere vum Mëttelalter bis an 21. Joerhonnert. Gewise ginn ënner anerem Miwwelstécker, Dëschgeschier, Biller, Skulpturen, Vasen a Bijouen.
Am Musée ginn och reegelméisseg Ausstellungen iwwer Moud, Publicitéit a Graphesch Konscht gewisen.
Artaise-le-Vivier
Artaise-le-Vivier ass eng franséisch Gemeng an den Ardennen an der Regioun Grand Est.
Tours
Tours ass eng Stad an der franséischer Regioun Centre-Val de Loire, am Departement Indre-et-Loire, deem seng Prefecture et ass. Hir ronn 135.000 Awunner (2012) (eng 480.000 an der Metropolregioun) liewen op den Uwänner vun der Loire an dem Cher, an der historescher Provënz Touraine, tëscht Orléans (65 km am Nordosten) a La Rochelle op der Atlantikküst (120 km am Südwesten).
D'Awunner ginn Tourangeaux/Tourangelles genannt.
Lukaku
Lukaku ass de Familljennumm vun ë. a. follgende Persounen:
Fundamentalsystem (Astronomie)
D'Fundamentalsystem vun der Astronomie ass e geneeë Koordinatekader fir d'Positioune vun Stären an aussergalakteschen Objeten. An de leschte Joerzéngten hunn déi jeeweileg Kataloge vu Fundamentalstären déi bescht Ugläichung un den Inertialraum duergestallt – haut gëtt d'Fundamentalsystem nach méi genee iwwer Quasare realiséiert.
D'Basismiessunge goufe fréier nëmme visuell oder photographesch gemaach (kuckt klassesch Astrometrie). Haut spillt och d'Radioastronomie a Form vun engem prezisen Netz vu 500 Quasaren a senger Vermiessung duerch VLBI-Methoden eng entscheedend Roll.
Stärekatalogen als Datebank fir Fixpunkten
An dësem Koordinatekader dréit sech den Dillendapp Äerd a kann doduerch a senge Beweegunge modelléiert ginn. De Kader gëtt a Form vun engem Stäreverzeechnes vun Honnerte vu sougenannte Fundamentalstären definéiert. Zanter Enn vum 19. Joerhonnert waren dat besonnesch:
Himmel, Äerd an Äerdrotatioun
Dës Koordinate gehéieren awer net nëmme fir d'Astronomen zum "deegleche Brout", mä och fir vill Wëssenschaftler, déi sech mam Planéit Äerd oder mat sengen Erscheinunge beschäftegen. Well zum Schluss ginn zum Beispill all geographesch Koordinate a souguer déi genee Zäitsystemer vun der Physik op astronomesch Richtungs- an Zäitmiessungen zeréck.
Datt Äerd- an Himmelskoordinaten zesummenhänken, léisst sech mat engem Bild liicht verstoen: Et kann ee sech d'Äerd als kugelfërmege stabile Dillendapp am Weltraum virstellen, deem seng Dréiachs zu engem Pol un enger geduechten Himmelskugel weist.
Mir sinn gewinnt, eis de Norden ëmmer "uewen" virzestellen, well mir d'"Weltachs" natierlech an d'Äerdachs leeën. Eigentlech ass dat näischt aneres wéi dat traditionellt geozentrescht System aus der Antiquitéit, mat deem eréischt de Kopernikus deelweis gebrach hat.
Wa sech elo d'Äerd als "Dillendapp" an dësem "Käfeg" aus ville Nopeschstären dréit, bitt sech un, de Breetekreesser änlech Kreesser op enger Himmelskugel géigeniwwer ze stellen.
Wärend sech awer d'Mënschheet fir d'Längtekreesser eréischt laangwiereg op de Nullmeridian vu Greenwich huet missen arrangéieren, bitt fir hiren astronomesche Pendant Rektaszensioun sech sou ee fërmlech un: De Fréijoerspunkt, op deem d'Sonn all Joer wa se vun der Südhallefkugel kënnt, den Himmelsequator passéiert.
Mathematesch ass de Fréijoerspunkt d'Schnëttlinn vum Equator mat der sougannter Ekliptik (Fläch vun der Äerdbunn resp. der järlech visueller Sonnebunn duerch d'Stärebiller).
Verännerlech Äerdachs
Dës fir Astronome praktesch Fläche sinn awer lues verännerlech. Sou wéi jiddwer Spillkreesel e bëssi tommelt, ass et och bei der Äerd – nëmme vill méi lues a méi reegelméisseg. Et nennt een dësen Effet Prezessioun a seng Dauer vun zirka 25.800 Joer e Platonescht Joer. D'Äerdachs beschreift an där Zäit e kloer definéierbare Kegel mat engem Ëffnungswénkel vu momentan 23,43°, wat een an der Tëschenzäit op 0,01" (0,000005 %) genee virausrechne kann. Dozou gehéiert och en zweeten Effet genannt Nutatioun – ee vum Äerdmound verursaacht "Zidderen" am Rhythmus vun 18,613 Joer (Nutatiounsperiod), dat och genee modelléiert ass.
Gemooss ginn déi Effete duerch speziell Instrumenter a Methode vun der Astrometrie an der Geodesie; déi wichtegst sinn d'VLBI (Very Long Baseline Interferometry, Richtungsmiessung no Quasaren), Weltraumlaser an GPS, souwéi äerdgebonnen de Meridiankrees an den Astrolab resp. d'PZT (Photographescht Zenitteleskop); déi béid leschtgenannt hunn am leschte Joerzéngt u Bedeitung verluer. Virun e puer Joer koum nach eng Aart Weltraumscanner dozou, de Satellit Hipparcos.
Dat hei beschriwwen astronomesch-geodetescht Modell vun der Äerd an hirer Bunn ass eist Fundamentalsystem vun der Astronomie – a stellt déi am Ament bescht Realiséierung vun engem Inertialsystem duer.
John Barry
Den John Barry OBE, gebuer den 3. November 1933 zu York, England, fir richteg John Barry Prendergast, a gestuerwen den 30. Januar 2011 zu Glen Cove, war en englesche Filmkomponist an Arrangeur.
Hie war virun allem fir d'Soundtracke vun der James-Bondserie bekannt, ë. a. vu Goldfinger, Diamonds Are Forever, Moonraker, The Man with the Golden Gun, A View to a Kill an The Living Daylights.
Hie krut fënnefmol en Oscar, zweemol fir Born Free (1966) awer och fir d'Musek am The Lion in Winter (1968), Out of Africa (1985) an Dances with Wolves (1990).
A senger 40 Joer laanger Carrière huet hien eng 100 Theeme geschriwwen, dorënner d'Musek fir de Film Midnight Cowboy oder de Generique vun der Televisiounsserie The Persuaders! (Amicalement Vôtre).
Den John Barry war 4-mol bestuet, ë. a. 1965 mat der Jane Birkin, mat där hien d'Kate Barry kritt huet, eng Fotografin. Als lescht war en, zanter 33 Joer, mat senger Fra Laurie bestuet.
Seul dans la nuit
Seul dans la nuit ass e franséische Film vum Christian Stengel aus dem Joer 1945.
Falcon 1
D'Falcon 1 war eng zweestufeg Drorakéit, déi vun der Firma SpaceX entwéckelt gouf. Den éischte Start vun enger Falcon 1 war de 24. Mäerz 2006 vun der Insel Omelek am Pazifik, war awer kuerz dono mat engem Ofstuerz vun der Rakéit um Enn. Eréischt de véierte Fluch vum 28. September 2008 war erfollegräich, de fënefte Fluch vum 14. Juli 2009 hat eng kommerziell Notzlaascht an de Weltraum bruecht. D'Falcon 1 war soumat déi éischt privat entwéckelt Rakéit, déi Notzlaaschten an e stabilen Äerdorbit transportéiere konnt. Weider Starte goufe keng gemaach, d'Weiderentwécklung zum Typ Falcon 1e an zu der Falcon 5 gouf vun SpaceX ausgesat, fir sech op Falcon 9 ze konzentréieren.
Geschicht
Déi 90 Milliounen US-Dollar Entwécklungskäschte vun der Falcon 1 goufen net wéi normal ëffentlech, mä privat finanzéiert. Déi béid Éischtstarts vun der Rakéit goufen allerdéngs vum US-Verdeedegungsministère gebucht, fir nei an den USA fabrizéiert Drorakéiten fir d'Agentur DARPA z'erprouwen.
Technik
D'Falcon 1 war eng zweestufeg, mat flëssegem Sauerstoff a Rakéitekerosin (RP-1) ugedriwwe Rakéit. D'Rakéit sollt zu 80 % recycléierbar sinn an e Fluch an eng niddreg Äerdëmlafbunn fir 6,7 Milliounen Dollar erméiglechen. Dozou sollt déi éischt Stuf vun der Falcon 1 mat Hëllef vu Fallschiermer op d'Äerd zeréckbruecht ginn, wou si no enger Inspektioun fir de nächste Start zur Dispositioun stoe sollt. Leider gouf bei de fënnef Flich kee Versuch fir eng Biergung ënnerholl. Déi zweet Stuf vun der Rakéit war net méi ze fannen.
D'Längt vun der Falcon 1 war 21,3 m, den Duerchmiesser 1,7 m, d'Startgewiicht 27.200 kg. Dat vu SpaceX selwer entwéckelt Merlin-Dreifwierk hat beim Start e Schub vun 318 kN. Déi éischt Stuf hat eng Brenndauer vun 169 Sekonnen an hat d'Rakéit op eng Héicht vun 90,3 km bruecht. Fënnef Sekonnen no der Stufentrennung hat déi zweet Stuf gezünnt, déi dann no 552 Sekonnen ausgebrannt war an d'Rakéit op eng Héicht vun zirka 405 km brénge konnt. Och dat Kestrel-Dreifwierk vun der zweeter Stuf gouf vun SpaceX entwéckelt. Déi maximal Notzlaascht war 670 kg, déi an eng Ëmlafsbunn mat 200 km Héicht bei engem Start vu Cape Canaveral bruecht konnt ginn. Déi maximal Héicht bei engem direkten Aussetzen vum Transportmëttel war 700 km bei 240 kg a gläicher Startplaz.
Asätz
Ufanks war den éischte Start vun der Falcon 1 fir September 2004 geplangt, ass awer méifach verréckelt ginn. Och der éischte, fest agesate Startversuch de 26. November 2005 hat misse wéinst technesche Problemer verréckelt ginn. Den nächste Startversuch vum 19. Dezember 2005 hat kuerz virum Ofhiewe wéinst von Schied am Dreifstofftank vun der éischter Stuf ofgesot misse ginn. Dorophin sollt d'Rakéit den 9. Februar 2006 starten, wat dann och nees verréckelt gouf.
De Start war dann de 24. Mäerz 2006 um 22:30 Auer UTC, a gouf mat engem Crash vun der Rakéit beennd. No éischten Analyse war e Lach am Dreifstoffsystem d'Ursaach fir den Ofstuerz. D'Rakéit war plangméisseg, bei T+25s (25 Sekonnen nom Zünde vum Haaptdreifwierk) gestart. Spéider hat sech erausgetallt, datt e Feeler wärend der Virbereedung vun der Rakéit fir d'Dreifstofflach verantwortlech war. Bei hirem éischte Fluch hat d'Rakéit de militäreschen Mikrosatellit FalconSat-2 fir d'US Air Force a fir d'DARPA u Bord, déi 8 Milliounen US-Dollar fir de Start bezuelt haten.
Den zweete Fluch hat keng Satellitenotzlaascht, mä nëmmen Instrumenter fir d'Iwwerwaache vun der Rakéit. Dëse Fluch war den 21. Mäerz 2007, hei hat déi zweet Stuf e Problem a konnt d'Ëmlafbunn net erreechen. Trotz de Problemer hat SpaceX den zweete Fluch als erfollegräichen Testfluch ugesinn a war bereet, de kommerzielle Betrib opzehuelen.
Helleg Kräiz-Kapell um Kuelebierg
D'Helleg Kräiz-Kapell um Kuelebierg zu Biekerech, och nach Jobskapell genannt, ass eng kathoulesch Kapell déi zur Par Atertdall Sainte-Claire, zum Dekanat Zentrum an zu der Gemeng Biekerech gehéiert.
Falcon 1
Asätz
Beim drëtte Fluch am Januar 2008 sollt d'Rakéit als Haaptnotzlaascht den US-amerikanesche Militärsatellit TacSat 1 an d'Äerdëmlafbunn transportéieren, dee war awer duerch déi dacks Startverrécklungen an der Tëschenzäit ze al ginn a gouf net op dësem Fluch gestart. Amplaz gouf de Start vun den dräi experimentelle Satellitten Trailblazer, NanoSail-D an PreSat souwéi e Weltraumbegriefnes op dësem Fluch duerchgefouert. Et koum awer zu enger Kollisioun vun de béide Stufen wärend der Stufentrennung an zum Enn zu einem Versoe vun der Uewerstuf.
Helleg Kräiz-Kapell um Kuelebierg
D'Kapell ass dem hellege Kräiz geweit. Den Numm Jobskapell huet se well virun der Kapell e Kräiz steet, dat zu de Kräizweestatioune gehéiert, déi vun der Kierch vu Biekerech erop op d'Kopp féieren, an op deem den hellege Job duergestallt ass.
Falcon 1
Asätz
De fënnefte Fluch vum 14. Juli 2009 hat erfollegräich den 180 kg schwéiere malayseschen Äerdobservatiounssatellit RazakSat an eng Äerdëmlafbunn transportéiert.
Helleg Kräiz-Kapell um Kuelebierg
D'Kapell gouf den 20. Mäerz 2019 als nationaalt Monument klasséiert.
Zur fréierer Par Biekerech hunn ausser der Kapell um Kuelebierg och nach d'Kierch vu Biekerech, d'Kapell vun Hitten an d'Kapell vu Liewel gehéiert.
Falcon 1
Falcon 1e
Am Januar 2011 hat SpaceX beschloss, d'Entwécklung vun der Falcon 1e anzestellen an déi verbleiwend Opträg op fräi Kapazitéite vun der Falcon 9 ëmzebuchen.
Startlëscht
Dëst ass eng vollstänneg Startlëscht vun der Rakéit Falcon 1. Stand vun der Lëscht: 4. Mäerz 2013.
Helleg Kräiz-Kapell um Kuelebierg
Geschicht
Se gouf 1373 als ''Chapelle de la Ste. Croix'' ernimmt a war de Sëtz vun enger Brudderschaft mat dem selwechten Numm. Virdru war de Sanctuaire dem hellege Lambert geweit. Den eelsten erhalenen Deel, de Chouer, ass vum Ufank vum 16. Joerhonnert. D'Schëff ass vu 1746, déi polygonal Sakristei vun 1857.
Falcon 1
Startlëscht
¹ Bruttogewiicht, d. h. Mass vun der Notzlaascht inklusiv Adapter, Gehäis asw.
Helleg Kräiz-Kapell um Kuelebierg
Mobiliar
Bis haut erhale si Reschter vu Freskemolereie aus dem 16. Joerhonnert, D'Säitenaltär si vu 1671. Och den Haaptaltoer ass aus dem 17. Joerhonnert, op deem en Tableau aus dem 18. Joerhonnert, vum Areler Moler Jean-Pierre Huttert ass. Vir op der Kapell ass eng Statu vum hellege Job vu 1762. D'Fënstere si vu Coucke Frères vu Bruges, aus dem Joer 1929.
Blake Clark
De Blake Clark gebuer den 2. Februar 1946 zu Macon am Bundesstaat Georgia, ass en US-amerikanesche Filmschauspiller a Synchronspriecher. Hien huet seng Carrière a Filmer 1981 ugefaangen.
Hie gouf mat senge Rollen a Kaméidis-Televisiounsserien, besonnesch mat der Roll als Harry an der Tëleesserie Home Improvement, bekannt.
De Clark gouf och als Stand-up-Komiker bekannt.
Helleg Kräiz-Kapell um Kuelebierg
Kräizwee
De Kräizwee huet 7 Statiounen a fänkt ronn 150 Meter vun der Kierch ewech un a féiert bis bei d'Jobskapell um Kuelebierg.
D'Statioune stinn all am Fräien a sinn aus Lëtzebuerger Sandsteen.
Mëttlerweil sinn déi eenzel Statiounen alleguer Kopien, vu datt d'Originaler scho viru 1600 gebaut goufen.
Melotte 111
De Melotte 111 ass en oppene Stärekoup am Stärebild Coma Berenices, dee mat bloussem A gesi ka ginn. De Stärekoup bilt mat senge 37 Eenzelstären den Haaptdel vum Stärebild Coma Berenices.
D'Ausdehnung vum Stärekoup huet ongeféier 4,5°, resp. - bei enger Distanz vun 288 Liichtjoer - ronn 20 Liichtjoer. Den hellste Stär vum Koup ass de γ Com mat enger Hellegkeet vu 4,3 mag, d'Gesamthellegkeet vum Koup huet ronn 1,8 mag. De Koup huet keng Stären, déi méi schwaach si wéi 10,5 mag. Eng méiglech Erklärung dofir ass, datt déi klengst Membere vum Koup scho fortgezunn sinn.
Canton de Trélissac
De Canton de Trélissac ass eng franséisch administrativ Andeelung am Arrondissement Périgueux am Departement Dordogne an der Regioun Nei-Aquitaine.
Melotte 111
Duerch seng Gréisst an Hellegkeet ass dëse Stärekoup zanter der Antiquitéit bekannt a gouf fir d'éischt vum Ptolemäus katalogiséiert. Wéi vill aner Stärekéip, déi eng kleng Distanz zu der Äerd hunn an dofir e grousse visuellen Duerchmiesser hunn (z. B. d'Ursa-Major-Grupp oder d'Hyaden), gouf hien awer net an déi modern Standard-Kataloge Messier, NGC an IC opgeholl. Eréischt de P.J. Melotte huet de Koup am Joer 1915 a säi Katalog mat oppene Stärekéip opgeholl. Ënner der Bezeechnung Cr 256 ass de Koup och am Katalog vum Per Collinder ze fannen.
De Stärekoup ass ee sougenannte Beweegungskoup, d. h. d'Stären hunn all Eegebeweegungen déi sech gläichen (am Duerchschnëtt -12,4 mas a Rektaszensioun a -9,4 mas an Deklinatioun). Well de Mëttelwäert vun der Eegebeweegung allerdéngs bal exakt tangential ass (mëttel Radialvitess -1,17 km/s), erméiglecht dës Beweegung (am Géigesaz zum bekannte Beispill vun den Hyaden) keng einfach Bestëmmung vun der Distanz duerch d'Stärestroumparallax.
Guy Béart
De Guy Béart, gebuer als Guy Béhart-Hasson de 16. Juli 1930 zu Kairo a gestuerwen de 16. September 2015 zu Garches war e franséische Chansonsänger a Komponist.
Hie war de Papp vun der Schaupillerin Emmanuelle Béart.
Błaszczykowski
Błaszczykowski ass de Familljennumm vun ë. a. follgende Persounen:
Sergio Pupovac
De Sergio Pupovac, och nach Serdo oder Serdjio Pupovac, gebuer de 5. Juli 1979 zu Argenteuil a Frankräich, ass e lëtzebuergesche Foussballspiller mat serbeschen Originnen. E spillt an der Stiermerpositioun.
Spréif
D'Spréif (Sturnus vulgaris) ass e Vull aus der Famill vun de Sturdinae, vun där se déi an Eurasien am wäitste verbreet Aart ass.
Sergio Pupovac
Tëscht dem 5. September 2009 an dem 14. Oktober 2009 huet hie 5-mol fir déi lëtzebuergesch Foussballnationalekipp gespillt.
Spréif
Morphologie
D'Spréif ass, mat enger Längt vun 19 bis 22 cm eppes méi kleng wéi d'Märel. Am Verglach mat dëser ass hire Schwanz däitlech méi kuerz. D'Flilleke wierke beim Fluch dräieckeg a spatz. D'Spréiwe-Männchen ass eng 5 Gramm méi schwéier wéi d'Weibchen (an der Moyenne 81 g géigeniwwer 76 g). Soss gesi se bal d'selwecht aus, d'Weibercher vläicht eng Grëtz méi blatzeg.
Måns Zelmerlöw
De Måns Petter Albert Sahlén Zelmerlöw, gebuer den 13. Juni 1986 zu Lund a Schweden, ass e schweedesche Popsänger. Hien huet fir Schweden beim Eurovision Song Contest 2015 zu Wien gewonnen.
Romain Kohn
De Romain Kohn, gebuer den 12. Mee 1962 an der Stad Lëtzebuerg, ass e lëtzebuergesche Kommunikatiounswëssenschaftler a Journalist.
Wassigny
Wassigny ass eng Gemeng am franséischen Departement Aisne an der Regioun Hauts-de-France.
Léon Spartz
Tëscht dem 17. Juni 1951 am 17. Dezember 1953 huet de Léon Spartz 16-mol fir déi lëtzebuergesch Foussballnationalekipp gespillt. Hien huet och Lëtzebuerg op den Olympesche Summerspiller 1952 zu Helsinki vertrueden.
Romain Kohn
Vun 1996 bis 1998 war hie Chefredakter vun der Wochenzeitung d'Letzeburger Land.
Måns Zelmerlöw
Ufäng
Den Zelmerlöw huet 2005 bei der schweedescher Versioun vun Idols matgemaach, der nationaler Ausgab vu Pop Idol, wou e Fënnefte gouf. Dat selwecht Joer huet en och bei der schweedescher Versioun vu Let's Dance matgemaach, woubäi e gewonnen huet.
Sergio Pupovac
Vun 2001 bis 2005 huet hie fir d'Union gespillt, bis 2009 fir de Fusiounsveräin RFCUL, vun 2010 bis 2011 war hie bei der Jeunesse a vun der Saison 2011/12 un ass hie beim FC UNA Stroossen.
Romain Kohn
De Romain Kohn war Member vum Lëtzebuerger Schrëftstellerverband.
Luciano Tovoli
De Luciano Tovoli, gebuer den 30. Oktober 1936 zu Massa Marittima an der Toskana, ass en italieenesche Filmregisseur a Kameramann.
Måns Zelmerlöw
Ufäng
2006 an 2007 huet e bei de schweedesche Versioune vun de Musicale Grease a Footloose gespillt.
Participatioun bei de Melodifestivalen
De 17. Februar 2007 huet e mam Lidd Cara Mia an enger Virronn vum Melodifestivalen 2007 matgemaach. E koum an d'Finall a koum do op déi drëtt Plaz. Säi Lidd koum spéider an de schweedeschen Charts op déi éischt Plaz. Och säin Album Stand By For… koum op déi éischt Plaz an der schweedescher Hitparad.
Angecourt
Angecourt ass eng franséisch Gemeng an den Ardennen an der Regioun Grand Est.
Måns Zelmerlöw
Participatioun bei de Melodifestivalen
De 14. Februar 2009 huet e mam d'Lidd Hope & Glory an der zweeter Virronn vum Melodifestivalen 2009 matgemaach. E koum an der Finall de 14. Mäerz 2009 op déi véiert Plaz. D'Jury-Wäertung hat säi Lidd Hope & Glory souguer op déi éischt Plaz gewielt, awer bei der Tëleesofstëmmung koum d'Lidd nëmmen op déi fënneft Plaz. De 25. Mäerz 2009 koum säin zweete Studiosalbum MZW eraus.
Éischt Plaz beim 60. Eurovision Song Contest
Den Zelmerlöw koum den 28. Februar bei der véierter Halleffinall vun de Melodifestivalen 2015 mam Titel Heroes an d'Finall vun der schweedescher Virentscheedung déi en de 14. Mäerz 2015 gewonnen huet. Den 21. Mee 2015 huet e Schweden bei der zweeter Halleffinall vum Eurovision Song Contest 2015 zu Wien vertrueden an däitlech gewonnen. Och den 23. Mee 2015 bei der Finall huet e gewonnen. Schonn am Virfeld gouf en als grousse Favorit genannt.
Lotto (Vëlosequipe)
D'Vëlosekipp Lotto Belisol (UCI-Kierzel: LTB) ass eng belsch Ekipp fir professionell Stroossefuerer. Se gouf 1985 ënner dem Numm Lotto gegrënnt a gehéiert zu de ProTour-Ekippen. Teammanager ass de Marc Sergeant, a Sponsore sinn déi belsch Lotterie a Belisol, e belsche Fënsteren- an Dierefabrikant.
Spréif
Morphologie
Hir Fiedere sinn bal schwaarz, mat metallesch-blénkege gréngen oder purpurfaarwegen Tëppelen, a beigë bis wäisse Spëtzten. De Schniewel ass jee no Joreszäit, gielzeg bis däischter. D'Bee si routbrong, d'Iris vun den Aen ass donkelbrong. Wa se jonk sinn, si se nach net blénkeg, mee éischter knaschteg-brong.
Pimpernell
D'Pimpernell (Sanguisorba minor) ass eng Planzenaart bannent der Famill vun de Rosaceae.
Se wiisst op sonnege Plazen, an huet dréchenen, kallekhaltegen, labberen a moere Leembuedem gär.
Et handelt sech ëm eng méijäreg, krauteg Planz, déi 20 bis 100 Zentimeter héich ka ginn. De Still ass riicht, an d'Blieder sinn ongerued gefiedert, mat 3 bis 12 Puer Fiederblieder, déi 0,5 bis 2 Zentimeter grouss an eefërmeg bis elliptesch sinn, a kleng Zacken hunn.
D'Bléie wueesen op enger Knupp uewen um Still, aus där ënnen déi männlech an uewen déi weiblech Bléien erauskommen. Déi leschtgenannt si roudelzeg a bestinn aus dënne pinselfërmegen Nuewen. Déi männlech hu kleng Kluddere mat Bléiestëbs.
Spréif
Verbreedung
D'Spréif kënnt an de borealen an den temperéierte Klimazone vir, souwéi um Nordrand vun der mediterraner Zon vun Europa an Asien, vun Island an Norwegen bis a Mëttelsibirien ongeféier bis bei de Baikalséi.
Pimpernell
D'Friichte sinn Nëssercher.
Spréif
Verbreedung
D'Spréif baut hir Nascht, dat aus zesummegetässeltem mëlle Material besteet, an Hielen, sief et am Fiels, oder a Beem oder soss Huelraim. D'Männercher si meeschtens vu Bréiecht zu Bréiecht mat engem anere Weibchen zesummen. D'Eeër sinn hellgréng bis hellblo a weien eng 6,6 Gramm, bei engem Duerchmiesser vu ronn 31 op 21 Millimeter. D'Bréiecht besteet aus 4 bis 8 Eeër, déi no 11 bis 13 Deeg ausgebréit sinn. Déi kleng bleiwe knapps 3 Wochen am Nascht, ier se ausfléien (A Mëtteleuropa ass dat tëscht dem 20. Mee an dem 10. Juni).
Ernierung
Spréiwe si generell Allesfrësser, hire Kascht ass awer jee no Joreszäit ënnerschiddlech. Am Fréijoer an am Summer virun allem Gedéiesch - Wierm, Insektelarven, Schleeken, ... - um Buedem, soss am Joer éischter Uebst a Bieren, virun allem Äppel a Kiischten, soss och Drauwen an Oliven.
Migratioun a Sozialverhalen
D'Spréif ass an Europa jee nodeems wou, e Stand- oder en Zuchvull. Wat ee méi no Norden an no Oste geet, wat d'Spréif éischter a méi wäit am Wanter no Süden an no Westen zitt. Déi aus Mëttel- an Osteuropa zéien alt 1.000 bis 2.000 km an de Mëttelmierraum an an Nordwestafrika, souwéi a Westeuropa fir z'iwwerwanteren.
Colin Powell
De Colin Luther Powell, gebuer de 5. Abrëll 1937 zu New York City, a gestuerwen den 18. Oktober 2021 zu Bethesda, am Maryland, war en US-amerikaneschen Offizéier a Politiker.
Hie war e Véier-Stäre-Generol an der US Army a vun 1987 bis 1989 Nationale Conseiller fir Sécherheet, an dono vun 1989 bis 1993 President vu den Joint Chiefs of Staff.
No senger Pensionéierung goung hien an d'Politik a war vun 2001–2005 ënner dem President George W. Bush Ausseminister vun de Vereenegte Staaten. Hie war vun 1995 bis Januar 2021 Member vun der Republikanescher Partei.
A seng Zäit als Ausseminister ass den 2. Irakkrich gefall, deen hie just mat Krämpes ënnerstëtzt huet. Seng Ried vum 5. Februar 2003 virum Sécherheetsrot vun de Vereenten Natiounen, an där hie behaapt huet, d'USA hätte Beweiser, dass de Saddam Hussein Massevernichtungswaffen hätt, an dofir opgeruff huet, hie misst gestierzt ginn, huet de Powell 2005 e Schandfleck a senger Carrière genannt.
De Fait, datt d'Republikanesch Partei sech net vum Donald Trump distanzéiert huet, nodeems dee sech dru gehalen huet, hien hätt d'Presidentschaftswalen 2019 gewonnen an zum Stuerm op de Kapitol opgeruff huet, huet de Powell dozou gefouert, aus der Partei auszetrieden.
Grand Prix d'Isbergues 2002
Déi '''56. Editioun vum Grand Prix d'Isbergues''' gouf den 22. September 2002 gefuer.
Et war déi véierzéngt Kompetitioun vun der Coupe de France 2002.
Monsieur Grégoire s'évade
Monsieur Grégoire s'évade ass e franséische Film vum Jacques Daniel-Norman aus dem Joer 1946.
Alfred Stuermer
Den Alfred Stuermer oder Fred Stuermer, gebuer de 25. Oktober 1927, ass e fréiere lëtzebuergesche Boxer an Olympionik.
WAT Éditions
WAT éditions s.à r.l. ass e lëtzebuergesche Verlag, deen d'Zäitschrëft bold erausgëtt.
De Verlag WAT éditions S.à r.l. mat Sëtz an der Stad Lëtzebuerg gouf de 15. November 2010 gegrënnt.
Kaiser (Moundkrater)
De Kaiser ass en Aschlagkrater am Süde vun der viischter Moundsäit, südëstlech vum Mare Nubium, nërdlech vum Krater Stöfler a südëstlech vum Krater Walther. De Kraterrand ass staark erodéiert, den Zentrum ass zimmlech flaach.
De Krater gouf 1935 vun der I.A.U. nom hollänneschen Astronom Frederik Kaiser genannt.